रामधन जेल्लै सराई च पुज्जा हा तां उसलै संञा दे छौरे घनेरे होआ दे हे। बाह्‌र‌ भजन कीर्तन चला दा हा। किज चिर ओ अपने अंदर बैठा दागै नदा ते फी जेल्ले नईं रौन होआ तां ओबी उत्थें जाइऐ बेई आ। ते फी झकदे-झकदे सुरें कन्ने सुर लाना शुरू करी दित्ता। उसदी (अ) बाज जोश हा, ते कन्ने ही तराबट, जिसनै हर सुनने आले दा ध्यान खिच्ची लैता। इन्ने चिरा च आरती सम्बी तां मंहत होर बी इद्दर आई निकले। श्रोतें रामधना गी भजन सनाने गी आखेआ। उन झकदे-संगदे दो भजन सनाए। मंहत होर अक्खियां मीटियै सुना करदे हे ते उंदे ओठें पर निम्मी मुस्कान खिल्लरी दी ही।